આમ તો ખારીકટ કેનાલની એશિયાના સૌથી મોટા ડસ્ટબિન જેવી ઓળખ છે. ખારીકટ કેનાલ ચોમાસામાં પૂર્વ વિસ્તારમાં વિનાશ વેરતી હોઇ તંત્ર માટે હરહંમેશ મુસીબત રૂપ બની છે. ભાજપના શાસકો વસ્ત્રાલ, નિકોલ, વટવા અને ઓઢવ વિસ્તારના કેનાલના હયાત નાળાંને પહોળાં કરવા કે બંને તરફના રસ્તા પરના દબાણને ખુલ્લા કરી તેને રિસરફેસ કરવા જેવા ઉપાયો હાથ ધરતા આવ્યા છે. પરંતુ આવા ઉપાયો એકંદરે થિંગડાં મારવા સમાન જ હતા.